Knudsen vant 4 000 meter forfølgelsesritt på bane i Sommer-OL 1972 og i VM 1973. Han vant NM elleve ganger, og har to kongepokaler. Han syklet profesjonelt i Italia fra 1974 til 1981 og har seks etappeseire fra Giro d'Italia. I tillegg til etappeseire i Giro d'Italia har han ved to anledninger, i 1975 og i 1981, syklet med den rosa ledertrøya i det prestisjefylte rittet. Han ble kåret til verdens beste temporytter av to av de største sportsmagasinene i verden fra 1979 til 1981. Tilsammen vant han 49 proffseire.